open-index/open-wikipedia-markdown huggingface dataset:
Juodosios Ančios kajakų trasa

**Juodosios Ančios kajakų trasa** () - kajakų trasa kuri eina Juodosios Ančios upe šiaurės rytų Lenkijoje, Palenkės vaivadijoje. Kajakų mėgėjai dažniausiai plaukia nuo Vygrių ežero iki upės įsiliejimo į Augustavo kanalą. Regione yra kelios Juodosios Ančios kajakų trasos. Yra dvi klasikinės trasos - mažųjų ir didžiųjų kilpų.

## Turizmas

### Mažųjų kilpų trasa

Prasideda šalia Augustavo Balčio ežere, toliau eina pro Studzieničnės ežerą, Augustavo kanalą iki Sirvo ežero, tada nuo šio ežero reikia pereiti iki Brizgelio kaimo, esančio šalia Vygrių ežero ir tada nuo Vygrių ežero plaukti Juodosios Ančios upe iki Rigolio kaimo. Iš ten Augustavo kanalu grįžti į Augustavą. Kelionė trunka apie 6 dienas.

### Didžiųjų kilpų trasa

Prasideda Rospudos upėje, toliau pereina į Bliznos upę, kuri jungiasi su Bliznos ežeru ir tada ateina iki Vygrių ežero, kur toliau kelionė tęsiasi kaip ir mažųjų kilpų trasoje. Kelionė trunka apie 8-9 dienas.

## Trasa

Upės versmė yra Rytų Sūduvos aukštumoje esančiose morenose apie 298 m virš jūros lygio į šiaurę nuo Suvalkų kraštovaizdžio parko, netoli Vižainio kaimo. Tikėtina, kad upė prasideda vieno iš aukščiausių regiono *Rovelės* kalno apylinkėse. Upės trasą galima skirti į dvi dalis: nuo Ančios ežero iki Vygrių ežero apie 47 km ir nuo Vygrių ežero iki Augustavo kanalo apie 88 km. Pirmame ruože upė teka pro Bachanovo riedulių draustinį ir Ančios ežero draustinį. Pirmame ruože upe geriausia plaukti pavasarį. Antroji trasos dalis skiriama į keturis ruožus.

### Pirmasis trasos ruožas

Trasa prasideda Grimzdo ežere (Gremzdy) ir tada eina per *Gluchių* (Głuche), *Jurkovo* (Jurkowo), *Mialkių* (Miałkie) ežerus, tada eina per *Gremzduvkos* (Gremzdówką) upę ir tada įeina į Juodosios Ančios upę, apie 2 km nuo Visoki Mosto kaimo stovyklavietės. Trasa vietomis apaugusi nendrėmis.

Kita pirmojo ruožo pradžia galima iš Vygrių ežero, kur galima pradėti plaukti nuo Stari Palivarko, Gavrichų Rūdos, Brizgelio arba Vygrių kaimų. Iš Vygrių ežero trasa eina į *Postavo* (Postaw) ežerą ir iš kurio vėliau įeina į Juodosios Ančios upę. 

### Antrasis trasos ruožas

Trasos ruožo ilgis apie 16,5 km, prasideda Visoki Mosto kaime ir baigiasi Pronckų kaime. trasa eina per Vygrių nacionalinį parką, todėl ši trasos dalis yra laikoma viena iš įdomesnių. Trasa vietomis vingiuota. 

### Trečiasis trasos ruožas

Trasos ruožo ilgis apie 10 km, prasideda Pronckų kaime ir baigiasi Dvarčėnų kaime. Trasa vingiuota, šalia trasos laukai ir pievos.

### Ketvirtasis trasos ruožas

Trasos ruožo ilgis apie 17 km, prasideda Dvarčėnų kaime ir baigiasi Mikašuvkos kaime. Trasa eina per Augustavo girią, trasa yra vingiuota, akmenuota ir apkritusi įvairiais medžiais. Ties Rigolio kaimu trasa įeina į Augustavo kanalą, kur trasa praeina pro Sosnuveko ir Mikašuvkos šliuzus ir baigiasi *Mikašio* (Mikasze) ežere.

## Šaltiniai

* Aprašymas apie Juodosios Ančios upę;
* Aprašymas apie kajakų trasą I ;
* Suvalkijos tinklalapio aprašas apie trasą.
Augustavo miesto viešoji biblioteka

**Augustavo miesto viešoji biblioteka** () – viešoji biblioteka esanti Augustavo mieste. Biblioteka atidaryta 1945 metais. 1947 m. biblioteka pavadinta *Apskrities viešąja biblioteka*, bet 1949 m. pervadinta į *Miesto viešąją biblioteką*. Nuo 1963 m. biblioteka buvo įsikūrusi Augustavo senajame pašte. 1991 m. tapo Augustavo kultūros namų dalimi. 1992 m. biblioteka persikėlė į dabartines patalpas.

Leidinių skaičiaus kaita:

* 1949 m. – 4 270;
* 1953 m. – 7 600;
* 1955 m. – 15 744;
* 1960 m. – 22 736;
* 1970 m. – 24 852;
* 1990 m. – 84 030;
* 1998 m. – 85 176;
* 2009 m. – 93 991.

## Skaitytojų skaičiaus kaita

* 1960 m. – 1 909;
* 1970 m. – 3 149;
* 1990 m. – 5 059;
* 1999 m. – 6 328;
* 2009 m. – 5 222.

## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 764, 768, 772. ISBN 978-83-925620-0-9.

## Nuorodos

* Bibliotekos tinklalapis (lenk.).
Augustavo pedagoginė biblioteka

**Augustavo pedagoginė biblioteka** () – Augustavo mieste esantis Suvalkų pedagogų švietimo centro padalinys. Biblioteka atidaryta 1952 metais. 2002 m. biblioteka tapo Suvalkų švietimo centro padaliniu. Biblioteka įsikūrusi ul. Młyńskiej 52 gatvėje ir jos plotas yra 230 m kv. 2009 m. bibliotekoje buvo 42,756 leidiniai iš kurių 39,963 sudarė knygos, 1,762 žurnalai ir 1,031 įvairūs kiti leidiniai. Bibliotekoje yra 1020 registruotų skaitytojų ir 2 darbuotojai. Bibliotekoje yra daug leidinių susijusių su edukologija, mokslu, informacinėmis technologijomis, taip pat yra ir grožinės literatūros leidinių. Bibliotekoje veikia pedagogų, bibliotekininkų, studentų mokymų centras, vykdomi seminarai, konferencijos ir literatūros vakarai. Bibliotekoje galima naudotis kompiuteriais ir internetu.  

Leidinių skaičiaus kaita:

* 1955 m. - 1 523; 
* 1960 m. - 3 006; 
* 1970 m. - 9 634; 
* 1997 m. - 32 568; 
* 2009 m. - 42 756. 
 
## Literatūra

* Jarosław Szlaszyński, Andrzej Makowski: Augustów. Monografia historyczna. Augustów: Urząd Miejski w Augustowie, 2007 m., ss. 764, 768, 772. ISBN 978-83-925620-0-9.  

## Nuorodos

* Bibliotekos tinklalapis (lenk.) .
Augustavo miškų bendrija

**Augustavo miškų bendrija** () – miškų bendrija Baltijos aukštumose, Augustavo lygumoje, šiaurės rytų Lenkijoje, Palenkės vaivadijoje, Augustavo, Suvalkų ir Seinų apskrityse. Užima 105 766,1 ha plotą. Miškų bendrija sudaro 5,24% Palenkės vaivadijos teritorijos. Tai viena iš didžiausių miškų bendrijų Centrinėje ir Rytų Europoje. Šiaurėje ribojasi su Rytų Sūduvos aukštuma, o pietuose su Bebro upės žemuma. Vietomis ribojasi su Lietuvos ir Baltarusijos sienomis. Bendrijoje teka unikalų gamtos savitumą išlaikiusi Bebro upė, taip pat yra Vygrių ir Bebro nacionaliniai parkai. Bendrijoje yra saugoma unikali miškų ekosistema ir nykstančių gyvūnų buveinės. Dalis bendrijos teritorijos patenka į paukščių saugojimo programą Natura 2000. Bendrijoje auga įvairios miškų rūšys ir telkšo įvairios pelkės. 2009 m. Europos Komisija paskelbė miškų bendriją saugomu gamtos objektu.

## Gamtos apsauga

Miškų bendrijoje yra *Augustavo girių ir ežerų kraštovaizdžio parkas*, Rospudos slėnis. Draustiniai: Lempio draustinis, Kuklės draustinis, Perkučo draustinis, Malų Boreko draustinis, Starožino draustinis, Kurianskių Bagno draustinis, Kozi Rineko draustinis, Kaleitų ežero draustinis, Senosios Rūdos draustinis, Glušeco draustinis, *Mankynės draustinis*, Bžozovų Grondo draustinis, Kalino ežero draustinis, Ostoja Bobruvo Marychos draustinis, Pamarės draustinis ir Tobolinkos draustinis. Bendrijoje gyvena sparčiai nykstantys žinduoliai: lūšis (*Lynx lynx*), pilkasis vilkas (*Canis lupus*), ūdra (*Lutra lutra*) ir upinis bebras (*Castor fiber*). Taip pat tik šioje Lenkijos teritorijoje augantis virgininis varpenis (*Botrychium virginianum*).

## Taip pat skaitykite

* Augustavo giria.

## Šaltiniai

* Europos Komisijos įstatymas dėl miškų bendrijos apsaugos;
* Natura 2000 programos vykdymas miškų bendrijoje ;
* Aprašymas apie Augustavo miškų bendriją;
* Natura 2000 saugomi plotai Lenkijos teritorijoje.

## Literatūra

* Jan Panfil: Pojezierze Mazurskie. Przyroda Polska. Warszawa: Wiedza Powszechna, 1985 m., s. 42.
Balstogės stačiatikių dekanatas

**Balstogės stačiatikių dekanatas** () – vienas iš penkių Balstogės-Gdansko stačiatikių vyskupijos dekanatų. Dekanas *Jerzy Boreczko*. Dekanatas ribojasi su Bielsko, Grudeko, Narevo ir Sokulkos dekanatais.

## Parapijos

Dekanate yra 20 parapijų:

* Balstogės Šv. Dvasios stačiatikių parapija;
* Balstogės Šv. Apaštalo Jono parapija;
* Balstogės Šv. Jurgio parapija;
* Balstogės Šv. Nikolajaus parapija;
* Balstogės Šv. Proroko Elijašo parapija;
* Balstogės Šv. Sofijos parapija;
* Balstogės Visų Šventųjų stačiatikių parapija;
* Balstogės Mergelės Marijos Dangun Žengimo parapija;
* Balstogės Jėzaus Prisikėlimo stačiatikių parapija;
* Choroščo Dievo Motinos parapija;
* Čarna Bialostockos Šventųjų Moterų parapija;
* Luko Šv. Apaštalo Petro ir Povilo parapija;
* Fastų Šv. Kryžiaus parapija;
* Kožanų Viešpaties Kryžiaus parapija;
* Supraslio Šv. Apaštalo Jono parapija;
* Suvalkų Visų Šventųjų parapija;
* Topileco Šv. Mykolo parapija;
* Vasilkuvo Šv. Apaštalų Petro ir Povilo parapija;
* Zabluduvo Marijos Dangun Žengimo parapija;
* Zašciankų Šv. Kankinio Pantelemono parapija.

## Nuorodos

* Dekanato tinklalapis (lenk.).
Vygandas

**Vygandas** – germanų kilmės vardas, reiškiantis „kovotojas“ (*wigan* – kovoti). Kiti vardo variantai – **Vygantas**, **Vygintas**, **Vygaudas**. Mot. variantas **Vygantė**, **Vygaudė**. Vardo kilmė kartais klaidingai kildinama iš lietuviškų žodžių „išvydo“ ir „gandas“, tuo tarpu kai Vygandas Marburgietis (Wigand von Marburg) (1365–1409 m.) yra seniausias žinomas šio vardo kilmės šaltinis Lietuvoje – kryžiuočių ordino heroldas (diplomatas) Prūsijoje, vokiečių kalba eiliuotai rašęs Teutonų ordino kroniką. (Tiesa, lietuvių kunigaikštis Vykintas gyveno dar anksčiau, XIII amžiuje, tačiau jo vardo kilmė nenurodoma.)

## Asmenybės
* Vygandas Marburgietis – kryžiuočių ordino heroldas (diplomatas)

### Lietuvių asmenybės
* Vygantas – lietuvių kunigaikštis
* Vygaudas Ušackas – diplomatas
* Vygandas Telksnys – kompozitorius
* Vygandas Račkaitis – rašytojas
* Vygantas Vareikis – istorikas

## Vardo variantai kitose kalbose
* Vokiečių kalba: Wigand, Wiegand, Wiegandt
Vygantas

**Vygantas** (apsikrikštijęs pagal katalikiškas apeigas gavo vardą *Aleksandras* – mirė 1392 m. Vilniuje) – lietuvių kunigaikštis iš Gediminaičių dinastijos, Algirdo ir Julijonos sūnus. Už savo karinę paramą iš Lietuvos didžiojo kunigaikščio Jogailos gavo valdyti Kernavę. Palaidotas Vilniaus katedroje kartu su broliu Karigaila.

## Šaltiniai
Vygrių vyskupija

**Vygrių vyskupija** () – vyskupija, įkurta 1799 m., kai po ATR padalinimo dalis Vilniaus vyskupijos atiteko Prūsijos imperijai. Centras – Vygriai, kur buvo kamaldulių vienuolynas, vyskupo rezidencija 1799–1802 m. buvo Gražiškiai. Vyskupija panaikinta 1818 m., jos vietoje įkurta Seinų vyskupija. 

## Suskirstymas

Vyskupija suskirstyta į 14 dekanatų: Alvito dekanatas, Augustavo dekanatas, Balstogės dekanatas, Bielsko dekanatas, Briansko dekanatas, Drohičino dekanatas, Knišino dekanatas, Prienų dekanatas, Simno dekanatas, Sokulkos dekanatas, Tykocino dekanatas, Virbalio dekanatas, Vygrių dekanatas, Zapyškio dekanatas.

1807 m. Tilžės taika numatė Prūsijos teritorijų perėmimą, įkurta Varšuvos kunigaikštystė. Balstogės sritis su 6 dekanatais ar jų dalimis atiteko Rusijos imperijai, be popiežiaus pritarimo parapijas perėmė Mogiliavo arkivyskupija, tad Vygrių vyskupija neteko 61 parapijos.

## Istorija

Po III ATR padalijimo dalis Lucko, Vilniaus ir Žemaičių vyskupijų atiteko Prūsijai. Iš pradžių jas administravo Plocko vyskupas. Lenkiškos dalies oficijolu paskirtas Bielsko klebonas Jonas Šijkovskis, po jo mirties 1798 m. – Jonas Klemensas Golaševskis. Lietuviškas parapijas administravo Gražiškių klebonas Mykolas Pranciškus Karpavičius.

Prūsijos valdžia ėmėsi veiksmų steigti naują vyskupiją, 1796 m. pradėtos derybos su Roma. 1797 m. kovo 16 d. popiežius Pijus VI išleido bulę dėl Vygrių vyskupijos steigimo. Vygrių vyskupija oficialiai įkurta 1799 m. kovo 16 d. Jai priskirtos:
* Lucko vyskupijos 44 bažnyčios;
* Vilniaus vyskupijos dalis (90 bažnyčių): Alvito dekanatas, Augustavo dekanatas, Gardino dekanatas, Knišino dekanatas, Simno dekanatas, dalis Trakų ir Kauno dekanatų;
* Žemaičių vyskupijos dalis (15 bažnyčių): Veliuonos dekanato dalis, buvusi kairiajame Nemuno krante.

Vyskupija neturėjo kapitulos ir seminarijos. 1815 m. Lenkija atiteko Rusijos imperijai, 1818 m. birželio 30 d. Vygrių vyskupija reformuotą į Seinų vyskupiją.

## Vyskupai

Iš viso buvo 2 vyskupai, 1803–1805 m. vyskupas nepaskirtas:

## Titulinė vyskupija

2014 m. gruodžio 13 d. popiežiaus Pranciškaus sprendimu tapo tituline vyskupija. Tą pačią dieną popiežius Pranciškus paskyrė Marek Szkudło Vygrių vyskupu.

## Šaltiniai
Procesinis veiksmas

**Procesinis veiksmas** – teisinis veiksmas, atliekamas teismo proceso metu. Baudžiamojo proceso metu gali būti taikomos procesinės prievartos priemonės, pvz., kardomoji priemonė (kaip suėmimas) ir kt.
Prokuratūros stažuotojas

**Prokuratūros stažuotojas** - teisininkas, prokuratūros darbuotojas; stažuotojas. Jis gali eiti prokuroro pareigas. Mokymo programa orientuota į prokurorų darbui reikalingų įgūdžių tobulinimą - ji turėtų padėti naujiems sistemos darbuotojams susipažinti su susiformavusia vadovavimo ikiteisminiam tyrimui praktika, padėti išmokti analizuoti baudžiamųjų bylų nagrinėjimui reikšmę turinčius dokumentus, tinkamai atlikti ar kontroliuoti ikiteisminį tyrimą, pateikti įtarimus, kontroliuoti ir bendradarbiauti su ikiteisminio tyrimo įstaigomis.

## Prokuratūros aplikantas
Prokuratūros aplikantas - teisinė pareigybė Lenkijoje. Aplikacija trunka apie 2,5 metų. Asmuo turi būti Lenkijos pilietis,     būti nepriekaištingos reputacijos,     įgijęs aukštąjį teisės išsilavinimą Lenkijoje ir kt.

## Šaltiniai
Aukštesnysis prokuroras

**Aukštesnysis prokuroras** – aukštesnis pagal einamas pareigas prokuroras. Statusą ir proceso veiklą nustato proceso įstatymai, LR prokuratūros įstatymas ir Kompetencijos nuostatai.

Prokurorui vykdant proceso įstatymus, aukštesnysis prokuroras yra:

*Apylinkės prokuratūros prokurorui – apylinkės vyriausiasis prokuroras (jo pavaduotojas), apygardos vyriausiasis prokuroras (jo pavaduotojas), Generalinės prokuratūros departamento (skyriaus) vyriausiasis prokuroras (jo pavaduotojas);
* apylinkės vyriausiajam prokurorui (jo pavaduotojui), apygardos prokuratūros prokurorui – apygardos vyriausiasis prokuroras (jo pavaduotojas), Generalinės prokuratūros departamento (skyriaus) vyriausiasis prokuroras (jo pavaduotojas);
* apygardos vyriausiajam prokurorui (jo pavaduotojui), Generalinės prokuratūros prokurorui – Generalinės prokuratūros departamento (skyriaus) vyriausiasis prokuroras (jo pavaduotojas).

## Veikla

Aukštesnysis prokuroras negali nurodyti prokurorui, kokį proceso nutarimą priimti. Prokuroras turi teisę reikalauti, kad aukštesnysis prokuroras nurodymus dėl proceso veiksmų ir sprendimų, kurie neįforminami nutarimais, duotų raštu.

Aukštesnysis prokuroras, gavęs skundą ar pranešimą dėl proceso įstatymo pažeidimo, gali jį nagrinėti pats arba pagal Kompetencijos nuostatus perduoti nagrinėti kitam aukštesniajam prokurorui. Prokuroro priimtą proceso sprendimą gali išnagrinėti tik vienas aukštesnysis prokuroras, priimdamas motyvuotą nutarimą.

Prokuroras apie aukštesniojo prokuroro priimtą proceso sprendimą, prieštaraujantį įstatymams, privalo pranešti generaliniam prokurorui (jo pavaduotojui).

Proceso dalyviai, nesutikdami su aukštesniojo prokuroro priimtu proceso sprendimu, gali įstatymų nustatyta tvarka sprendimą apskųsti teismui.

LR generalinis prokuroras (jo pavaduotojas) prokurorams yra aukštesnysis prokuroras.

## Šaltiniai
Vyriausiasis prokuroras

**Vyriausiasis prokuroras** – vadovaujančias pareigas einantis prokuroras.

## Lietuva

* Apylinkės prokuratūrai vadovauja apylinkės vyriausiasis prokuroras (jam talkina jo pavaduotojas)
* Apygardos prokuratūrai – apygardos vyriausiasis prokuroras (jam talkina jo pavaduotojas)
* Generalinės prokuratūros departamentui (skyriui) vyriausiasis prokuroras (jam talkina jo pavaduotojas).

## Vokietija
Vyriausiasis prokuroras , OStA) Vokietijoje yra karjeros laiptelis. Šias pareigas eina prokuratūros departamento vadovas arba Generalinės prokuratūros decernentas. Algos tarifikacinė grupė – R2.

## Šaltiniai
Majeburas

**Majeburas** () – miestas Mauricijuje, vakarinėje Indijos vandenyno dalyje. Gran Porto rajono administracinis centras. Majeburas įsikūręs pietrytinėje salos pakrantėje, prie didžiausios salos lagūnos. 2000 m. surašymo duomenimis mieste gyveno 17 753 žmonės.

Majebure išlikęs kolonijinių laikų taisyklingas stačiakampis gatvių tinklas. Yra trys pradinės ir keturios vidurinės mokyklos, Valstybinis istorijos muziejus, „Rault“ sausainių fabrikas (veikia nuo 1870 m.), XIX–XX a. bažnyčia, kazino. Plėtojama žuvininkystės pramonė.

Autobusų maršrutai jungia miestą su sostine Port Luisu, Kiurpipo, Santr de Flako bei Sujako miestais ir netoliese esančiu Sero Seewoosagur Ramgoolam tarptautiniu oro uostu.

Miestas pavadintas žymaus prancūzų Mauricijaus valdytojo Bertrand-François Mahé de La Bourdonnais garbei. Įkurtas prancūzų kolonizacijos laikotarpiu, 1805 m., šalia senosios olandų gyvenvietės Vje Gran Porto. Iki 1810 m. jis buvo vadinamas Port Imperialiu, bet britams užėmus salą, miestui buvo grąžintas Majeburo pavadinimas.
Maskvos universiteto Teisės fakultetas

**Maskvos M. V. Lomonosovo vardo universiteto Teisės fakultetas** (**Maskvos universiteto Teisės fakultetas**; , *юрфак МГУ*) – vienas iš Maskvos universiteto (MU) fakultetų, kuriame ruošiami teisės specialistai. Teisės fakultetas yra vienas seniausių struktūrinių Maskvos universiteto padalinių. 

Per 60 profesorių ir teisės mokslų daktarų, per 100 docentų.

## Padaliniai

16 katedrų ir 3 laboratorijos:
*Valstybės ir teisės teorijos ir politologijs katedra (vedėjas Michailas Marčenko)
*kt.

## Studentai iš Lietuvos
*Pranas Kūris, profesorius, tarptautininkas, teisėjas
*Viktoras Tiažkijus, VU docentas, darbo t.
*Kazys Šalkauskis
*kt.

## Šaltiniai


## Nuorodos
* MU Teisės fakulteto svetainė (rusų, anglų k.)
Garbė

**Garbė** – šlovė, pagarba; geras vardas, reputacija; vertybė. Civilinėje teisėje - visuomeninių pažiūrų apie asmenį visuma. Garbės žeminimas (pvz., šmeižtas) yra draudžiamas ir yra užtikrintas baudžiamosios teisės normomis.

## Garbės laipsnis
Asmeniui gali būti suteikiamas garbės laipsnis, pvz., Garbės daktaras.

## Garbės vardas
Asmeniui gali būti suteikiamas garbės vardas, pvz., Garbės pilietis, Socialistinio darbo didvyris, garbės narys; titulas (pvz., Prelatas).

## Garbės pareigos
Asmuo gali eiti garbės pareigas, pvz., garbės konsulas, garbės profesorius, garbės pirmininkas ir kt.

## Taip pat skaitykite
Garbės žodis
Nuobauda

**Nuobauda** - nedidelė (palyginti su bausmėmis) sankcija už kokį nors pažeidimą ar nusižengimą.

## Administracinė nuobauda

## Teismo nuobauda

## Tarnybinė nuobauda

Pvz.,  už įstatymų pažeidimus, tarnybinius nusižengimus arba pareigūno, valstybės tarnautojo vardą žeminančius poelgius gali būti skiriamos šios tarnybinės nuobaudos: pastaba; papeikimas; kvalifikacinio rango pažeminimas arba pažeminimas pareigose; perkėlimas į žemesnes pareigas; atleidimas iš tarnybos.
Baudžiamoji politika

**Baudžiamoji politika** (**Kriminalinė politika**) – teisės politikos sritis, apimamti baudžiamuosius įstatymus, bausmių vykdymą ir nusikaltimų prevenciją. Tiria kriminologija. Kritinę analizę bandė pagrįsti vad. Kritinė kriminologija. 

## Literatūra
* Hans-Jürgen Lange (Hg.): *Kriminalpolitik*, VS Verlag, Wiesbaden 2008, ISBN 978-3-531-14449-8. (Studien zur Inneren Sicherheit, 9)
* Thomas Feltes (Hg.): *Kriminalpolitik und ihre wissenschaftlichen Grundlagen. Festschrift für [[Hans-Dieter Schwind]] zum 70. Geburtstag*, Heidelberg [u.a.] 2006, ISBN 978-3-8114-5241-1.

## Šaltiniai
Ombudsmenas

**Ombudsmenas** – pareigūnas, tiriantis skundus dėl netinkamo viešojo administravimo (pvz., institucijose ir įstaigose), žmogaus teisių pažeidimų.

Yra nepriklausomas ir nešališkas (panašiai kaip arbitras). Gali būti Ombudsmenų taryba (kolegiali institucija, įstaiga).

Lietuvoje veikia:
* Lygių galimybių kontrolieriaus tarnyba;
* Seimo kontrolieriai (Seimo kontrolierių įstaiga), gina žmonių teises į gerą viešąjį administravimą.

## Europos Ombudsmenas

## Seimo kontrolierius

## Nuorodos
* Seimo kontrolierių įstaiga
Nusikaltimų prevencija

**Nusikaltimų prevencija** (**nusikalstamumo prevencija**), *kriminalinė prevencija* – baudžiamųjų veikų (nusikaltimų), kitų teisės pažeidimų užkardymas; teisinė prevencija. Baudžiamosios politikos dalykas. Tai yra poveikio nusikalstamumui priemonė, kuria siekiama užkirsti kelią nusikaltimams, nustatant ir pašalinant bendrąsias nusikaltimų sąlygas, prielaidas bei priežastis.

Vakaruose daug dėmesio skiriama nepilnamečių nusikalstamumo prevencijos problemai.

## Lietuva
Lietuvoje yra rengiamos specialios strategijos, programos (pvz., Nacionalinės nusikaltimų prevencijos ir kontrolės programa). Yra priimti specialūs įstatymai (pvz., LR organizuoto nusikalstamumo užkardymo įstatymas – dėl organizuoto nusikalstamumo). Įkurtas Nusikalstamumo prevencijos Lietuvoje centras.

## Nuorodos

* Nusikalstamumo prevencijos Lietuvoje centras
Kaltinimas

**Kaltinimas** – baudžiamojo proceso dalykas.

## Valstybinis kaltinimas
Valstybinį kaltinimą vykdo valstybė per savo institucijas
Kaltinimo institucija paprastai laikosi principo *[[in dubio pro duriore]]* ('abejojant – griežtesnis'), t. y. priešingai nei teismas (, 'abejojant – švelnesnis'; 'visi neaiškumai ir netikslumai aiškinami kaltininko naudai'). Pvz., Šveicarijos kariniame baudžiamajame procese kaltintojas neturi teisės nutraukti bylos esant pakankamam įtarimo pagrindui dėl baudžiamosios veikos.

Vykdomas baudžiamasis persekiojimas. Valstybinį kaltinimą baudžiamojoje byloje palaiko prokuratūra (prokuroras), taip pat atliekamas ikiteisminis tyrimas. Ištyrus veiką ir esant pagrindui, surašomas kaltinamasis aktas. Byla perduodama teismui. Toliau tyrimą vykdo teismas.

## Privatus kaltinimas

Kaltinimą palaiko privatus asmuo (vad. privataus kaltinimo bylose). Ikiteisminis tyrimas neatliekamas.
Kaltės prezumpcija

**Kaltės prezumpcija** – prielaida, kuomet neteisėtus veiksmus padaręs asmuo laikomas kaltu, iki kol neįrodo savo nekaltumo. Būdinga civilinei teisei. Pvz., laikoma, kad sutarties šalis yra pažeidusi sutartį neįvykdydama savo prievolės, kol neįrodė priešingai. Pvz., Rusijoje Kaltės prezumpcija galioja didesnio pavojaus šaltinio valdytojo atžvilgiu, jeigu padaroma žala. 

## Šaltiniai
Kazachstano Respublikos baudžiamasis kodeksas

**Kazachstano Respublikos baudžiamasis kodeksas** () – pagrindinis Kazachstano valstybės baudžiamosios teisės šaltinis; baudžiamasis kodeksas.

## Istorija
1959 m. priimtas Kazachstano TSR baudžiamasis kodeksas.

1997 m. liepos 16 d. naują kodeksą pasirašė Prezidentas Nursultanas Nazarbajevas.

1998 m. sausio 1 d. Kodeksas įsigaliojo.

## Struktūra
Bendroji dalis (I–VII skyriai) ir Ypatingoji dalis (1–16 skyriai).

## Nuorodos
* Tekstas
Kazachstano Respublikos Konstitucija

**Kazachstano Respublikos Konstitucija** () – pagrindinis Kazachstano Respublikos įstatymas; Konstitucija. Priimta 1995 m. rugpjūčio 30 d. referendumu.

## Istorija
Pirmoji Kazachstano  Konstitucija priimta 1926 m. vasario 18 d., atsižvelgiant į 1925 m. Rusijos Federacijos Konstituciją.

1937 m. buvo priimta Kazachstano TSR Konstitucija.

## Nuorodos
* Tekstas 
* 1993 m. Konstitucija
Seinų sinagoga

**Seinų sinagoga**  () - sinagoga esanti Seinų mieste ul. Józefa Piłsudskiego 37 gatvėje prieš Seinų Baltąją sinagogą. Sinagoga buvo pastatyta XIX a. 6 dešimtmetyje vietoje Seinų senosios sinagogos, kurios steigėjas buvo rabinas *Mozė Icchakas Avigdoras*. Pastate buvo ješiva ir žydų kahalas. Per II pasaulinį karą sinagoga buvo stipriai suniokota. Po karo sinagogoje buvo grūdų sandėlis, šiuo metu pastate įsikūrę kultūros namai. Mūrinė sinagoga yra stačiakampio formos. Rytinėje pastato dalyje buvo pagrindinė maldų salė. Pastate yra 15 pusiau apskritų langų. Vakarinėje dalyje buvo kahalo patalpos.


Vaizdas:Sejny Dom Talmudyczny.jpg
Vaizdas:Sejny Synagogue 02.JPG
Vaizdas:Sejny Synagogue 03.JPG


## Nuorodos

* Aprašymas apie Seinų sinagogą .
Seinų senoji sinagoga

**Seinų senoji sinagoga**  () - sinagoga buvo pastatyta 1778 metais Seinų mieste ul. Grodzieński gatvėje. Pasak legendos vienuoliai dominikonai taip pat prisidėjo prie šios sinagogos statybos. Vietoje šios sinagogos XIX a. 6 dešimtmetyje buvo pastatyta Seinų sinagoga. Sinagoga buvo medinė, stačiakampio formos, rytinėje dalyje buvo maldų salė.
Seinų Baltoji sinagoga

**Seinų Baltoji sinagoga** () – sinagoga esanti Seinų mieste, Józefa Piłsudskiego 41 gatvėje prieš Seinų sinagogą. Pirmoji medinė sinagoga šioje vietoje buvo pastatyta XVIII a. 8 dešimtmetyje. Leidimą statyti sinagogą davė domininkonų klebonas *Bartkevičius* (Bortkiewicz). Vienas iš sinagogos steigėjų buvo *Mozė Becalelas Luris*, buvęs *Mozės Icchako Avigdoro* mokiniu. Per Antrąjį pasaulinį karą sinagoga buvo stipriai nuniokota. Po karo sinagogoje įsikūrė gaisrinė, vėliau čia buvo trąšų saugojimo patalpos. Šiuo laikotarpiu sinagoga buvo labai apgadinta. Sinagogos restauravimo darbai prasidėjo 1978 m. ir tęsėsi iki 1987 m. 1988 m. pastate buvo įrengtos bendruomenės centro patalpos, kuriose šiuo metu įsikūręs Pasienio centras - menai, kultūros, tautos. Pastate organizuojami spektakliai, parodos ir koncertai. Mūrinis pastatas yra stačiakampio formos, kurio ilgis 25,8 m. ir plotis 19 metrų. Pastatas yra neoklasicizmo ir neogotikos architektūros stilių mišinys. Prie rytinės pastato vidaus sienos stovi Aron hakodešas.


Vaizdas:Sejny Biala Synagoga od tylu.jpg|Sinagogos iš galinio kiemo 
Vaizdas:Sejny White Synagogue 06.JPG|Baltoji Sinagoga
Vaizdas:Sejny White Synagogue 19.jpg|Sinagogos vidus
Vaizdas:Sejny White Synagogue 04.JPG|Įėjimas į sinagogą


## Nuorodos
* Aprašymas apie Seinų Baltąją sinagogą .
Seinų senosios žydų kapinės

**Seinų senosios žydų kapinės** () - kapinės įkurtos XVIII a., Seinų mieste. Kapinių plotas yra 0,61 ha. Kapinėse nėra išlikusių antkapių.

## Literatūra

* Przemysław Burchard: Pamiątki i zabytki kultury żydowskiej w Polsce. Warszawa: 1990 m., s. 53.  

## Nuorodos

* Aprašymas apie Seinų senąsias žydų kapines (lenk.) .
Seinų miesto rotušė

**Seinų miesto rotušė** () - mūrinė neoklasikos architektūros stiliaus miesto rotušė pastatyta 1846 metais, Seinų mieste. Stačiakampio formos pastatas. Vidurinė pastato dalis yra šiek tiek platesnė ir aukštesnė. Rotušės fasade yra timpanas. Šoniniuose korpusuose yra arkos. Šiuo metu čia įsikūrę Seinų miesto ir Seinų valsčiaus vadovybės.
BlackBerry Limited

**„BlackBerry Limited“** – Kanados telekomunikacijų ir bevielių įrenginių bendrovė. Kompaniją „BlackBerry Limited“ 1984 metais įkūrė du studentai inžinieriai – Douglas Freginas ir Mike’as Lazaridis. Kanados mieste Vaterlo veikianti RIM buvo pirmoji Šiaurės Amerikos kompanija, plėtojusi bevielę įrangą ir sistemas. Itin daug dėmesio ji teikė mobiliųjų komunikacijų rinkai skirtiems pažangiems bevieliams sprendimams. Tačiau didžiausią sėkmę ir tarptautinį žinomumą BlackBerry Limited atnešė 1999 metais pristatytas ir mobiliojo e. pašto standartu visame pasaulyje tapęs „BlackBerry“. Jis iš karto tapo bendrovių vadovų ir technofilų skiriamuoju ženklu. Jau pirmaisiais metais „BlackBerry“ sukūrusi Kanados kompanija „Research In Motion“ suskaičiavo 25 000 šio prietaiso naudotojų. O nuo tada jo populiarumas tik didėjo.

## Išnašos
Seinų miesto herbas

**Seinų miesto herbas** () – Seinų miesto heraldinis simbolis.

## Aprašas
Raudoname lauke juoda nukirsta buliaus galva dūrimo pozoje sidabriniais ragais, galva kryžmai perverta ietimi lapišku antgaliu iš apatinio heraldiškai kairiojo kampo ir kalaviju iš apatinio heraldiškai dešiniojo kampo.

Septyni brūkšniai ant kardo rankenos simbolizuoja septynias Seinų apskrities istorines bendruomenes.

## Istorija
Herbas buvo sukurtas 1963 m. švenčiant 400-ąsias miesto pavadinimo paminėjimo metines. Herbą sukūrė *Bohdan Wróblewski* iš Varšuvos. Jam padėjo Lenkijos heraldikos specialistas *Stefan Krzysztof Kuczyński*.

## Taip pat skaitykite

* Seinų miesto vėliava.

## Šaltiniai

* Aprašymas apie herbą (angl.);
* Aprašymas apie herbą (lenk.).

## Literatūra

* Jan Lupo. Herb Miasta Sejny. „Przegląd”. 9/99, 1999 m.
Seinų miesto vėliava

**Seinų miesto vėliava** () - stačiakampio formos vėliava, kurioje pavaizduotas Seinų miesto herbas ir vingiuojanti balta juosta žaliame fone, kur žalia spalva simbolizuoja miesto miškus, laukus ir pievas, o balta vingiuojanti juostelė simbolizuoja per miestą tekančią Seinos upę.

## Taip pat skaitykite

* Seinų miesto herbas.
KolibriOS

**KolibriOS** – mėgėjiška, atvirojo kodo operacinė sistema skirta x86 architektūros kompiuteriams. Operacinės sistemos branduolys  parašytas asembleriu. KolibriOS platinama pagal GPL licencijos sąlygas. Sukurta MenuetOS pagrindu, naudoja savo standartus ir nėra suderinama su POSIX arba UNIX. Šiuo metu dauguma jos kūrėjų gyvena NVS šalių teritorijoje.

## Savybės
* Įsikrauna iš bet kokio įrenginio; yra NTFS palaikymas. Netgi gali būti paleista Windows operacinėje sistemoje (Windows išsijungs)
* Grafinė naudotojo sąsaja sukurta VESA pagrindu
* Yra įdiegtas programavimo įrenginys: kodų redagavimo programa su makro-asembleriu (FASM)
* Telpa į 1,44 MB diskelį (dauguma aplikacijų suspaudžiamos)
* TCP/IP ir kai kurių interneto plokščių palaikymas.
* USB jungties palaikymas.
* Palaikomos failų sistemos: FAT12, FAT16, FAT32, NTFS (tik skaitymui), EXT2/EXT3 (tik skaitymui) bei CDFS.
* AC'97 audio kodeko palaikymas Intel, nForce, nForce2, nForce3, nForce4, SIS7012, FM801, VT8233, VT8233C, VT8235, VT8237, VT8237R, VT8237R Plus ir EMU10K1X lustams.
* Yra DVD-ROM įrenginio ir Audio CD palaikymas.

## Reikalavimai kompiuteriui
* i586 procesorius
* 8 MB RAM

## Nuorodos
* Oficiali svetainė
* Oficialus forumas
Seinų pasienio centras - menai, kultūros, tautos

**Seinų pasienio centras - menai, kultūros, tautos** () - kultūrinis centras, kurį 1991 m. sausio mėnesį Seinų mieste įkūrė Krzysztof Czyżewski. Šiuo metu centras įsikūręs Seinų Baltosios sinagogos pastate. Centre vyksta seminarai, koncertai, parodos apie Seinų krašto buitį, gyvenimą ir istoriją. Centras leidžia laikraštį Seinų Kalendorius. Nuo 2000 m. centrą finansiškai remia Palenkės vaivadija ir Lenkijos kultūros ministerija. Centras glaudžiai bendradarbiauja su pasienio labdaros fondu.

## Nuorodos

* Centro tinklalapis.
Seinų Kalendorius

**Seinų kalendorius**, **Seinų Almanachas** () - serijinis leidinys, kurį leidžia Seinų mieste įsikūręs Seinų pasienio centras - menai, kultūros, tautos. Leidinio tematika yra Seinų krašto istorija. Leidinio redaktoriai yra mokslininkai, istorikai, rašytojai, visuomenės veikėjai iš Lietuvos ir Lenkijos. Pirmasis leidinys pasirodęs 2003 metais buvo skirtas Antano Baranausko 100 mirties metinėms paminėti. Taip pat buvo išleistas leidinys apie Česlavą Milošą ir apie kitas Lietuvą ir Lenkiją siejančias istorines temas ar asmenybes. Redaktoriai renkasi kelis kartus per metus.

## Nuorodos

* Pasienio kultūros centro tinklalapis.
Pasienio labdaros fondas

**Pasienio labdaros fondas** () - fondas įsteigtas 1990 m. gegužės mėnesį, kaip nepriklausoma nevyriausybinė organizacija. Jos steigėjai Krzysztof Czyżewski, *Małgorzata Sporek-Czyżewska*, *Wojciech Szroeder*, *Wiesław Szumiński*, *Wanda Wróbel-Remstedt*, *Radosław Okulicz-Kozaryn* ir *Wiesław Kaleta*. Fondo veikla yra remti pasienių gyventojų kultūros savitumo išlaikymą ir tiesti draugystės ir bendradarbiavmo tiltus tarp skirtingų tautinių, religinių ir kultūrinių grupių. Fondas buvo įkurtas Seinų mieste, šiuo metu Dwor Milosz, Krasnagrūdoje. Fondas ir Seinų pasienio centras - menai, kultūros, tautos glaudžiai bendradarbiauja visuomeninėje veikloje.

## Nuorodos
* Fondo tinklalapis.
Jonas Karčiauskas (1938)

**Jonas Karčiauskas** (g. 1938 m. gegužės 11 d. Širvintų rajono Dainių kaime) – lietuvių ekonomistas, pramonininkas.

## Biografija
1958 m. baigė Vilniaus lengvosios pramonės technikumą, 1967–1972 m. studijavo Vilniaus universitete.

1958–1960 m. dirbo įmonės „Mezgėjas“, 1960–1961 m. – įmonės „Vilija“ įrengimų mechaniku, 1961–1973 m. – šios įmonės vyr. mechanikas, cecho viršininkas.

Nuo 1973 iki 1990 m. buvo tekstilės įmonės „Audėjas" direktorius. Įmonę reorganizavus į akcinę bendrovę, buvo direktorių valdybos pirmininkas, dabar – generalinis direktorius.

Apdovanotas Didžiojo Lietuvos kunigaikščio Gedimino ordino 3-ojo laipsnio medaliu, Vytauto Didžiojo ordino Komandoro kryžiumi, Estijos Saulės III laipsnio ordinu.

Žmona – Raimunda, ekonomistė, vaikai – Ričardas (g.1964) ir Andrius (g.1966).

J. Karčiauskas yra Lietuvos aprangos ir tekstilės įmonių asociacijos prezidentas, Lietuvos pramonininkų konfederacijos viceprezidentas.

## Nuorodos
* AB „Audėjas“ tinklalapis 

## Šaltiniai
VIX rodiklis

**VIX** indeksas parodo prekiautojų lūkesčius dėl ateinančių 30 dienų akcijų rinkos rizikos, apskaičiuojamus remiantis trumpojo laikotarpio opcionų kainomis S&P 500. Kainų pokyčiai didžiausi, kai akcijų rinka krenta, didėjančio pažeidžiamumo lūkesčiai yra laikomi ženklu, pranešančiu apie gresiančias griūtis ar kitus nemalonius investicijų aplinkos pasikeitimus.

## Išnanšos
Olandijos Ost Indijos bendrovė

**Olandijos Ost Indijos bendrovė**, arba **Vieningoji Ost Indijos bendrovė** () – didžiausia Nyderlandų prekybos bendrovė XVII–XVIII amžiais, pirmoji pasaulyje išleido savo akcijų emisiją. Ji tapo ir pirmąją tarptautine bendrove. Šiai bendrovei Nyderlandų parlamentas buvo suteikęs 21 metų monopolines teises, leidžiančias vykdyti kolonijinę veiklą Azijoje. Ji taip pat buvo atsakinga už Malajų salyno kolonizaciją ir eksploataciją. 

Ši įmonė buvo įkurta 1602 m., o savo akcijas viešai išplatino 1606 m. Pirmieji dividendai akcininkams išmokėti 1610 m. Dividendai mokėti ne tik valiuta, bet ir prieskoniais. Olandų tyrimas atskleidžia, kad pirmaisiais keleriais metais dividendai mokami nebuvo dėl sunkios bendrovės padėties. Olandų Ost Indijos bendrovė žlugo 1798 m. dėl joje suvešėjusios korupcijos.

## Išnašos
Bankininkystė Prancūzijoje

**Bankininkystės sektorius Prancūzijoje** yra mažiau išvystytas nei JAV ar Jungtinės Karalystės, nes jose finansų rinkos yra pagrįstos anglosaksiškąja sistema. Vakarų Europoje – Vokietijoje, Prancūzijoje bei Japonijoje visas reikalingas funkcijas atlieka bankai. Pastarosioms šalims būdinga bankinė sistema. Prancūzijoje bankai užsiima finansų maklerio ir draudimo įmonių veikla bei teikia investicinių fondų valdymo paslaugas. Jie taip pat aprūpina įmones finansiniais ištekliais, tarpininkauja rinkoje atliekant operacijas ir dalyvauja stambiais akcininkais įmonių veikloje, o anglosaksiška sistema paremta atvira finansinių priemonių apyvarta ir rinka, per kurią pritraukiama didesnė dalis finansavimo. Pastaroji sistema likvidesnė, skaidresnė ir labiau išvystyta nei žemyninė, kuri yra pagrįsta bankais. Kadangi JAV ir JK paplitusi aglosaksiškoji sistema, tai joje į vertybinius popierius investuoja paskiros investicinių fondų valdymo bendrovės, draudimo bendrovės bei privataus kapitalo bendrovės. Prancūzijos bankininkystės pramonės turto ir grynos vertės santykio (finansinio sverto) vidurkis 2008 m. siekė 28 prieš 1, o trumpalaikių įsipareigojimų suma sudarė 60 % Prancūzijos bendro vidaus produkto arba 128 % valstybės skolos.

## Didžiausi bankai
Pastaruoju metu trys didžiausi Prancūzijos bankai – „BNP Paribas“, „Crédit Agricole“, „Société Générale“ – yra stambiausių pasaulio bankų sąrašų viršūnėje. Šiuo metu didžiausias pasaulyje „BNP Paribas“ bankas yra įsikūręs Prancūzijoje. Didžiausi bankai Prancūzijoje, pagal „Bloomberg“ ir tarptautinio bankininkystės informacijos biuro duomenis:

## Prancūzijos centrinis bankas

Šiuo metu Prancūzijos centrinis bankas yra glaudžiai susijęs su Europos centriniu banku, o jo pagrindinės pareigos yra Europos centrinių bankų sistemos nustatytos monetarinės politikos vykdymas.

## Išnašos
Algimantas Paulauskas

**Algimantas Paulauskas** (g. 1959 m. rugsėjo 6 d. Skuode) – Lietuvos biologas, biomedicinos mokslų daktaras, Vytauto Didžiojo universiteto profesorius.

## Biografija
1977 m. baigė  Skuodo 2-ąją vidurinę mokyklą. 1983 m. baigė  Vilniaus universitetą. 1990 m. Novosibirsko žemės ūkio institute (Rusija) apgynė mokslų daktaro disertaciją „Notocotylus genties trematodų baltymų ir kai kurių fermentinių sistemų elektroforetinis tyrimas ir jų populiacinė genetinė analizė“. 1998 m. suteiktas docento, 2010 m. – profesoriaus vardas. 

Lietuvos MA Zoologijos ir parazitologijos instituto (nuo 1991 m. Ekologijos institutas) aspirantas (1983–1986 m.), jaunesnysis mokslinis bendradarbis (1986–1991 m.). 1991–2003 m. Ekologijos instituto Imunologijos ir genetikos lab. vyriausiasis mokslinis bendradarbis. Nuo 1996 m. dirba Vytauto Didžiojo universitete, 2010–2015 m. VDU Gamtos mokslų fakulteto dekanas, 2000–2010 ir nuo 2015 m. Biologijos katedros vedėjas..

## Mokslinė veikla
Molekulinė ekologija, organizmų genetinis kintamumas, parazito-šeimininko koegzistavimas, aukštesniųjų organizmų biotechnologija (GMO rizikos vertinimas).

Mokslinio darbo rezultatai paskelbti per 100 publikacijų, per 70 mokslinių pranešimų skaityti įvairiose tarptautinėse konferencijose, kongresuose, simpoziumuose. Dviejų monografijų bendraautoris ir 8 mokomųjų knygų autorius. 

Nuo 1983 m. organizavo ir dalyvavo mokslinėse ekspedicijose į šiaurinės Palearktikos regionus: Obės žemupį, Kamčiatkos pusiasalį, Karos upės žiotis (Karos jūros pakrantė), Čiukčių pusiasalį, Lenos upės žiotis.

## Ekspertinė veikla
Nuo 2001 m. tarptautinės tarpparlamentinės asamblėjos Biotechnologijų bioetikos klausimais mokslinio komiteto narys nuo Lietuvos. Nuo 2002 m. Genetiškai modifikuotų organizmų priežiūros komiteto prie LR Aplinkos ministerijos narys.

## Visuomeninė veikla
Lietuvos bioetikos draugijos valdybos narys, Lietuvos ornitologų draugijos narys, Lietuvos teriologų draugijos narys, Lietuvos genetikų ir selekcininkų draugijos narys, Lietuvos žmogaus genetikos draugijos narys, Baltijos šalių parazitologų draugijos narys.

## Bibliografija
* Bendrosios genetikos tyrimų metodai ir pratybos (vadovėlis aukštosioms mokykloms), su kitais, 2003 m.
* Ekologijos terminų aiškinamasis žodynas, su kitais, 2008 m.
* Genetiškai modifikuoti transgeniniai augalai (vadovėlis aukštosioms mokykloms), su kitais, 2010 m.

## Šaltiniai
Hana Stanislava Šumilaitė

**Hana Stanislava Šumilaitė** (g. 1955 m. gegužės 8 d. Kaune) – Lietuvos režisierė, humoristė.  LTSR nusipelniusi artistė.

## Biografija
1972 m. baigė Kauno 24-tą vidurinę mokyklą (dabar Jono ir Petro Vileišių vidurinė mokykla) Vilijampolėje.
1979 m. – Lietuvos TSR valstybinės konservatorijos Klaipėdos fakultetą (kurso vadovė T. Maceinienė).

1979-1998 m. gumos gaminių gamyklos „Inkaras“ kultūros namų režisierė. Su vaikais ir suaugusiais pastatė apie 15 spektaklių. Žymiausi iš jų Eug. Švarco „Drakonas“, M..Meterlinko „Aklieji“. D. Vasermano „Žmogus iš La mančos“, J. Erlicko „Kolumbo gimtadienis“. 1986 m. kolektyvui suteiktas Liaudies teatro vardas. Spektakliai – festivalių ir apžiūrų laureatai.

1987-1992 m. Kauno Menininkų namų direktoriaus pavaduotoja, masinių renginių organizatorė.
Vėliau dirbo radijo stotyse „Tau“, „Ultra vires“, „Kauno fonas“, „KF“, „Pūkas“.
Dalyvavo TV projektuose „Bentski šou“, „Bobų šou“, „Kaimynai“, „Vasaros vakaras“.

Kauno rajono Voškonių kultūros centro vaikų teatro „Vitaminas T“ ir suaugusiųjų teatro „Siena“ vadovė. Su spektakliais buvo Lenkijoje ir Vokietijoje. Veda renginius vaikams (kaip linksma teta „Kū-kū“), taip pat vaidina, skaito monologus, buria kortomis vestuvėse, šventėse ir jubiliejuose.

## Šaltiniai
Giedrius Viduolis

**Giedrius Viduolis** (g. 1968 m. Panemunėlio geležinkelio stotyje, Rokiškio rajonas) – humoristas, žinomas kaip „Tata“ iš humoro grupės „Ambrozija“.

## Biografija
Studijavo Klaipėdos universitete muzikos mokytojo specialybę, nebaigė.

Rokiškio kultūros centro darbuotojas.

Karjera su „Ambrozija“ prasidėjo nuo paprasto koncertinio numerio 1989 m., kai Rokiškyje su folklorinio ansamblio „Gastauta“ nariais (A. Svidinskas, V. Žvirblis ir G. Viduolis) parodė žiūrovams dainų popuri retro stiliuje. Su humoro grupe „Ambrozija“ per metus surengia apie 100 koncertų. Nuo 1997 metų prodiuseriui Valdui  Vižiniui pakvietus bendradarbiauti, dalyvavo humoro laidos „Pono Vižo šou“ kūrime (TV3, LNK). LNK televizijos humoro laidos „Nosis“, TV3 10 laidų projekto „Vasara su Ambrozija“, laidos „Ambrozijos TV“ kūrėjas.

## Vaidmenys

* Humoro serialas "Miesčionys" (2003 m.), "Miesčionys II" ir "Miesčionys III" (2005 m.). Režisierius Jonas Buziliauskas. Vaidina: Kęstutis Matelis (Raimundėlis), Violeta Mičiulienė, Giedrius Viduolis („Tata“), Jonas Buziliauskas („Beausis“).

## Šaltiniai
Portals of Grace

***Portals of Grace*** („grakštumo vartai“) – pirmasis solinis persų atlikėjos Azam Ali albumas, išleistas 2002 m. Iki tol ji buvo išleidusi albumą su grupe „Vas“.

Albume „Portals of Grace“ Azam Ali įdainuoja įvairias daugiausia viduramžių Europos melodijas.

## Kūriniai
# *Lasse Pour Quoi* (anon. XIV a. pr., prancūzų provansiečių k.)
# *La Serena* (sefardinė muzika, žydų-ispanų k.)
# *Breton Medley* (instrumentinė, Bretanė)
# *O Felix* (XII a., lotynų k.)
# *Ben Pode Santa Maria* (XIII a., galisų-portugalų k.)
# *O Quanta Qualia* (XII a., lotynų k.)
# *Sackpipslät* (instrumentinė, Švedija)
# *Aj Ondas* (XIV a. pr., galisų k.)
# *A Chantar M’er* (XII a. pab., prancūzų provansiečių k.)
# *Inna-I-Malak* (bizantiečių, arabų)
# *El Rey De Francia* (sefardinė muzika, žydų-ispanų k.)
Pasienio apsaugos korpuso Seinų batalionas

**Pasienio apsaugos korpuso Seinų batalionas**, *PAK Seinų batalionas*, *PAK 24-asis batalionas „Seinai“* () - 1924-1939 m. šiaurės rytų Lenkijoje, Balstogės vaivadijoje egzistavęs pasienio apsaugos korpuso batalionas Seinų krašte. Korpusą sudarė 21 sargybos būdelė, kurios buvo paskirstytos į 4 kuopas.

* Vižainio kuopa: Gžybinos, Sudavskių, *Vingrašės* (Wingrasze) ir Kupovo sargybos būdelės.
* Šipliškių kuopa: *Gromadziškių* (Gromadziszki), *Kreinėnų* (Krejniany), *Polnicės* (Polnice) ir *Borisuvkos* (Borysówka) sargybos būdelės.
* *Almio* (Hołmy) kuopa: *Majercės* (Majerce), *Volmeros* (Wolmera), *Otkianščiznos* (Otkiańszczyzna), *Adelino* (Adelin), *Beržukio* (Berżuki), *Kviknarių* (Kwiknary) ir Būdviečio sargybos būdelės.
* *Kaletų* (Kalety) kuopa: Stanovisko, *Jelinkų* (Jelinki), *Kuodžių* (Kodzie), *Studziankos* (Studzianka), *Zotos* (Zota) ir *Igorkos* (Igorka) sargybos būdelės.

Demarkacinę liniją su Lietuva taip pat saugojo ir Pasienio apsaugos korpuso Varėnos batalionas, Nemenčinės batalionas, Trakų batalionas ir Švenčionėlių batalionas.

Prasidėjus Vokietijos-Lenkijos karui mobilizuotas batalionas tapo 33-ios rezervo pėstininkų divizijos 134-ojo pulko 2-uoju batalionu

## Bataliono vadai
* nuo 1926 m. - majoras *Władysław Wiecierzyński* (vėliau 27-ojo bataliono (Batalion Odwodowy „Snów”) vadas)
* iki 1939 m. kovo – majoras *Augustyn Swaczyna* (po to PAK bataliono „Delatyn“ vadas)
* 1939 m. kovas-rugsėjis – papulkininkis *Michał Osmola*.

## Literatūra

* dr Jerzy Prochwicz, "Walki oddziałów KOP na obszarach północno-wschodniej Polski", Białoruskie Zeszyty Historyczne nr 13, Białystok 2000 m.; 
* dr Jerzy Prochwicz, Andrzej Konstankiewicz, Jan Rutkiewicz, "Korpus Ochrony Pogranicza 1924-1939", wyd. Barwa i Broń, Warszawa 2003 m., ISBN 83-900217-9-4.
From Night To The Edge Of Day

***From Night To The Edge Of Day*** („iš nakties į dienos ribą“) – trečiasis solinis studijinis persų atlikėjos Azam Ali albumas, išleistas 2011 m.

Šiame albume Azam Ali įdainuoja įvairių Artimųjų Rytų tautų (turkų, azebaidžaniečių, persų, irakiečių ir kt.) lopšines.

## Kūriniai
# *Noor (the Light In My Eyes)*
# *Dandini*
# *Nami Nami*
# *Neni Desem*
# *Shirin*
# *Mehman (the Guest)*
# *Faith*
# *Tenderness*
# *Lai Lai*
# *Faith (Reprise)*

## Autoriai
;Muzika:
* Azam Ali (vokalas, tambūras, dafas);
* Naser Musa (vokalas, ūdas);
* Loga Ramin Torkian (gitara, sazas, viola);
* Clemens Merkel (smuikas);
* Stéphanie Bozzini (altas);
* Isabelle Bozzini (violončelė);
* Omer Avci (bendiras, šeikeris).
;Aranžuotė:
* Azam Ali
;Fotografija:
* Austin Young, Azam Ali.
;Garso aranžuotė:
* Loga Ramin Torkian, Azam Ali, Carmen Rizzo

## Šaltiniai
Atornėjus

**Atornėjus** (, *Attorney at law*) – teisinė pareigybė.

## Didžioji Britanija
Didžiojoje Britanijoje anksčiau – asmens patikėtinis arba atstovas, jo vardu arba už jį sudarinėjantis sutartis; advokatas. Dabar pakeitė baristeris, solisitorius, o Škotijoje – advocate.

## JAV
*attorney-at-law* greta *counselor* – oficialus advokato pavadinimas. Taip pat – prokurorų – pvz., county attorney, district attorney.

## Generalinis atornėjus
Generalinis atornėjus

**Generalinis atornėjus**, **generalinis prokuroras** () – bendrosios teisės (*common law*) valstybėse – vyriausiasis Vyriausybės (valstybės) teisės patarėjas; atornėjus. Tam tikrais atvejais taip pat prižiūri baudžiamojo persekiojimo institucijas (prokuratūras) ir tenka atsakomybė už saugumą šalyje. Kai kuriomis galiomis veikia kaip vidaus reikalų ministras, teisingumo ministras ar generalinis prokuroras.

## Taip pat skaitykite
*Generalinis solisitorius
*Generalinis advokatas

## Literatūra
*Matulienė Snieguolė. Generalinis atornėjus. // Visuotinė lietuvių enciklopedija. – Vilnius: Mokslo ir enciklopedijų leidybos institutas, 2004.  P. 531.
Elysium for the Brave

***Elysium for the Brave*** („Eliziejus drąsiajam“) – antrasis solinis persų atlikėjos Azam Ali albumas, išleistas 2006 m. Vienas sėkmingiausių jos karjeroje.

Pirmajame albume „Portals of Grace“ vyravo viduramžių Europos kūriniai, tuo tarpu šiame albume būdingos pačios Azam kurtos dainos (angliškos, rytų kalbomis). Muzikoje elektroniai ritmai perpinami su etnine muzika. Vėliau išleisti du EP su remiksuotais „Elysium for the Brave“ kūriniais.

## Kūriniai
# *Endless Reverie*
# *Spring Arrives*
# *In Other Worlds*
# *Abode*
# *Forty One Ways*
# *The Tryst*
# *From Heaven To Dust*
# *I Am A Stranger In This World*
# *In This Divide*
Sunyata

***Sunyata*** („Šūnjata“) – pirmasis studijinis muzikinio projekto „Vas“ ir tuo pačiu persų atlikėjos Azam Ali albumas, išleistas 1997 m.

Šiame albume atliekamos įvairios dainos hinduizmo motyvais. Visą albumo muziką ir vokalinę dalį sukūrė Azam Ali ir Greg Ellis.

## Kūriniai
# *Ningal*
# *Saphyrro*
# *Refuge*
# *Sunyata*
# *Apsara*
# *Astrae*
# *Iman*
# *Remembrance*
# *Arc Of Ascent*
# *At Siva’s Feet*

## Šaltiniai
In the Garden of Souls

***In the Garden of Souls*** („sielų sode“) – trečiasis studijinis muzikinio projekto „Vas“ albumas, išleistas 2000 m.

## Kūriniai
# *In The Garden Of Souls*
# *Inamorata*
# *Samaya*
# *Prayer For Soheil*
# *Ceremony Of Passage*
# *Beyond Despair*
# *The Inward Coil*
# *Éphémère (Upon The Faded)*
# *[[Lila]]*
# *Unbecome*
# *Sevdama*

## Autoriai
;Muzika:
* Azam Ali (vokalas, cimbolai, tambūras);
* Cameron Stone (violončelė);
* Greg Ellis (klavišiniai, konga, būgnas, cimbolai, dumbekas, tabla, varpeliai);
* Shannon Michael Terry (vokalas).
;Aranžuotė:
* Greg Ellis,
* Azam Ali
;Garso maišymas:
* David Tickle.

## Šaltiniai
Feast of Silence

***Feast of Silence*** („tylos puota“) – ketvirtasis, paskutinis studijinis muzikinio projekto „Vas“ albumas, išleistas 2004 m. Albumas pasirodė po ilgos pertraukos, nes Azam Ali ir Greg Ellis vystė solinius projektus.

Albume „Feast of Silence“, palyginus su ankstesniais, pasireiškia didesnė muzikos instrumentų įvairovė, įvairesnės muzikinės tradicijos (pvz., egiptietiško stiliaus daina „Bardo“, bulgarų liaudies daina „Izgrejala“).

## Kūriniai
# *[[Amrita|Amrita]] ([[Pieno vandenyno plakimas|Churning The Sea Of Milk]])*
# *In Our Faith*
# *[[Mandara]]*
# *Izgrejala*
# *[[mokša (religija)|Moksha]]*
# *The Reaper And The Flowers*
# *[[Bardo]]*
# *Feast Of Silence*
# *[[Kali]] Basa*

## Autoriai
;Muzika:
* Azam Ali (vokalas, cimbolai, tambūras);
* Cameron Stone (violončelė);
* Greg Ellis (klavišiniai, konga, būgnas, cimbolai, dumbekas, tabla, varpeliai);
* Tyler Bates (gitara, klavišiniai);
* Brent Meyer (buzukis);
* Deepak Ram (bansuris);
* Pejman Hadadi (tombakas);
* Justin Meldal-Johnsen (bosinė gitara).
;Aranžuotė:
* Tyler Bates
* Azam Ali
;Garso maišymas:
* Azam Ali;
* Greg Hunter..

## Šaltiniai
Kambrė

**Kambrė** (, pikard. *Kimbré*) − miestas šiaurinėje Prancūzijos dalyje, Aukštutinės Prancūzijos regione, Šiaurės departamente, prie Šeldės upės. Upių uostas. Išplėtota tekstilės, maisto perdirbimo, statybinių medžiagų pramonė.

## Istorija
Senovės Romos laikais vietovė vadinta * Cameracum*. Nuo 445 m. Frankų imperijos sudėtyje. Nuo VI a. pabaigos – vyskupijos centras. Nuo 926 m. priklausė Šventajai Romos imperijai. 870 m. miestą sudegino normanai. Nuo 1076 m. formaliai gavo savivaldos teises, tačiau dėl jų miestiečiai kelis amžius kovojo su vietos vyskupija. XV a. Kambrė išgarsėjo kaip regiono muzikos centras. 1508 m. mieste sudaryta vadinamoji Kambrė lyga – popiežiaus, Prancūzijos karaliaus Liudviko XII, Šventosios Romos imperijos ir Aragono karalystės sąjunga prieš Venecijos respubliką. Nuo 1678 m. – Prancūzijos dalis. Smarkiai nukentėjo per Pirmąjį ir Antrąjį pasaulinius karus. 1917 m. lapkričio 20 d. Kambrė mūšyje pirmą kartą masiškai panaudoti tankai.

## Architektūra
Kambrė išliko daug architektūros paminklų- dveji miesto vartai, XVI a. tvirtovė, Dievo Motinos katedra, XVII a. Vyskupų rūmai, kelios bažnyčios, miesto rotušė.

## Šaltiniai